Hervormingsdag - Wikipedia
'n Pamflet wat ter geleentheid van die eerste jaardag van Martin Luther se hervorming versprei is
Hervormingsdag (Duits: Reformationstag) is 'n kerklike feesdag wat deur Evangelies-Lutherse Christene in Duitsland op 31 Oktober ter herdenking van die kerkhervorming deur Martin Luther gevier word. Op 31 Oktober 1517 het Luther sy geloofsbelydenis in 95 stellings aan die deur van die slotkerk te Wittenberg vasgespyker.
Portret van Martin Luther deur Lucas Cranach die Ouere, 1528
In Switserland word die eerste Sondag in November as Hervormingsdag gevier. Ondanks dié land se gereformeerde belydenis het ook die Switserse Hervormingsdag die hervorming in Wittenberg as godsdienstig-geskiedkundige agtergrond.
Openbare vakansiedag[wysig | wysig bron]
Hervormingsdag is 'n openbare vakansiedag in die Duitse deelstate Brandenburg, Bremen, Hamburg, Mecklenburg-Voorpommere, Nedersakse, Sakse, Sakse-Anhalt, Sleeswyk-Holstein en Thüringen. In Baden-Württemberg is dit 'n skoolvakansiedag. In ander deelstate met Evangelies-Lutherse bevolkings geniet Hervormingsdag 'n besondere wetlike status as "stille herdenkingsdag". Ter geleentheid van die Protestantse Hervorming se 500ste herdenking op 31 Oktober 2017 was die Hervormingsdag in die hele Duitsland 'n openbare vakansiedag.
Buite Duitsland word Hervormingsdag in Slowenië en Chili as openbare vakansiedag gevier. Vir gereformeerde kerke in Switserland is die eerste Sondag in November (dus die eerste Sondag ná 31 Oktober) 'n godsdienstige feesdag. In Oostenryk, 'n land met 'n oorwegend Rooms-Katolieke bevolking, word Hervormingsdag nie amptelik gevier nie. Nogtans is dit 'n skoolvakansiedag vir Lutherse leerders, en ook Lutherse werknemers mag aan kerkdienste deelneem.
↑ (de) Evangelische Kirche in Deutschland: Reformationstag. Besoek op 30 Mei 2017
Wikimedia Commons het meer media in die kategorie Hervormingsdag.
(en) "Reformation Day". Encyclopædia Britannica. Besoek op 21 April 2019.
Christelike feeste en herdenkings (chronologies)
Advent • Oukersaand • Kersfees • Welwillendheidsdag • Driekoningedag • Doop van Jesus
Palmsondag • Wit-Donderdag • Goeie Vrydag • Heilige Saterdag • Paasfees • Gesinsdag
Valentynsdag • Aswoensdag • Sint Patricksdag • Sint Jorisdag • Hemelvaartsdag • Pinkster • Sakramentsdag • Gedaanteverandering van Jesus • Hervormingsdag • Allerheilige • Allersiele • Sint-Maartenfees
Ontsluit van "https://af.wikipedia.org/w/index.php?title=Hervormingsdag&oldid=1976304"
Christelike feeste en herdenkings
Christendom in Duitsland
Die bladsy is laas op 21 April 2019 om 21:45 bygewerk.